Document ID: 31998D0613

ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Οκτωβρίου 1998 σχετικά με σχέδιο διατάγματος της Δημοκρατίας της Αυστρίας για την ένδειξη της ταυτότητας των γενετικώς τροποποιημένων προσθέτων και αρτυματικών υλών που χρησιμοποιούνται ως συστατικά τροφίμων [κοινοποιηθείσα υπό τον αριθμό Ε(1998) 3158] (Το κείμενο στη γερμανική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (98/613/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 79/112/ΕΟΚ του Συμβουλίου, της 18ης Δεκεμβρίου 1978, για την προσέγγιση των νομοθεσιών των κρατών μελών σχετικά με την επισήμανση, την παρουσίαση και τη διαφήμιση των τροφίμων (1), όπως τροποποιήθηκε τελευταία από την οδηγία 97/4/ΕΚ του Ευρωπαϊκού Κοινοβουλίου και του Συμβουλίου (2), και ιδίως τα άρθρα 16 και 17,
Εκτιμώντας:
ότι, σύμφωνα με τη διαδικασία που προβλέπεται στο άρθρο 16 παράγραφος 2 της οδηγίας 79/112/ΕΟΚ, οι αρχές της Αυστρίας κοινοποίησαν στην Επιτροπή σχέδιο διατάγματος για την ένδειξη της ταυτότητας των προσθέτων και των αρτυματικών υλών που παράγονται με γενετική μηχανή 7
ότι στην παράγραφο 2 του εν λόγω διατάγματος ορίζεται ότι τα τρόφιμα στα οποία έχουν ενσωματωθεί πρόσθετα ή αρτυματικές ύλες που περιέχουν γενετικώς τροποποιημένους οργανισμούς ή που έχουν παραχθεί με τέτοιους οργανισμούς μπορούν να διατίθενται στο εμπόριο μόνο εάν στην επισήμανσή τους αναφέρεται σαφώς ότι τα εν λόγω πρόσθετα ή οι αρτυματικές ύλες έχουν τροποποιηθεί με γενετική μηχανική 7
ότι, σύμφωνα με τα προβλεπόμενα στο άρθρο 16 παράγραφος 2 της οδηγίας 79/112/ΕΟΚ, η Επιτροπή συμβουλεύτηκε τα άλλα κράτη μέλη στο πλαίσιο της μόνιμης επιτροπής τροφίμων 7
ότι τα κράτη μέλη και η Επιτροπή αναγνώρισαν ότι είναι εξίσου σημαντικό για τον καταναλωτή να ενημερώνεται για τη χρησιμοποίηση τροποποιημένων ή παραχθέντων με γενετική μηχανή προσθέτων ή αρτυματικών υλών όπως ενημερώνεται ήδη για την παρουσία συστατικών που περιέχουν ή παράγονται με γενετικώς τροποποιημένους οργανισμούς 7
ότι, υπό τις συνθήκες αυτές, θα ήταν σκόπιμο να καταστεί υποχρεωτική η αναγραφή στην επισήμανση των τροφίμων ένδειξης που αναφέρεται ότι τα πρόσθετα ή οι αρτυματικές ύλες που χρησιμοποιήθηκαν παρήχθησαν με γενετική μηχανική, ακολουθώντας τις ίδιες αρχές που έχουν τεθεί σε εφαρμογή για την επισήμανση συστατικών που περιέχουν ή έχουν παραχθεί με γενετικώς τροποποιημένους οργανισμούς 7
ότι, ωστόσο, η μονομερής εφαρμογή ενός τέτοιου μέτρου στην Αυστρία θα παρεμποδίσει δίχως άλλο τις ενδοκοινοτικές συναλλαγές 7
ότι η ανωτέρω διαπίστωση οδήγησε την Επιτροπή στη διατύπωση αντίθετης γνώμης, σύμφωνα με το άρθρο 16 παράγραφος 2 δεύτερο εδάφιο της οδηγίας 79/112/ΕΟΚ 7
ότι η ικανοποιητικότερη λύση για το πρόβλημα που έθεσε το σχέδιο της αυστριακής ρύθμισης θα είναι κατάρτιση σχετικής κοινοτικής διάταξης για την επισήμανση 7 ότι η Επιτροπή θα καταβάλει κάθε προσπάθεια προκειμένου να επιτύχει μια τέτοια λύση εντός της προθεσμίας που προβλέπεται στο άρθρο 1 της παρούσας οδηγίας 7
ότι είναι συνεπώς σκόπιμο να αναβληθεί για κατάλληλο χρονικό διάστημα κάθε πρωτοβουλία στον τομέα αυτό 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής τροφίμων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η Δημοκρατία της Αυστρίας οφείλει να αναβάλει επί 12 μήνες από την κοινοποίηση της παρούσας απόφασης την έγκριση του σχεδίου διατάγματος σχετικά με τις διατάξεις επισήμανσης για την ένδειξη της ταυτότητας των προσθέτων και των αρτυματικών υλών που περιέχουν ή παράγονται με γενετικώς τροποποιημένους οργανισμούς και χρησιμοποιούνται ως συστατικά τροφίμων.
Άρθρο 2
Η παρούσα απόφαση απευθύνεται στη Δημοκρατία της Αυστρίας.
Βρυξέλλες, 21 Οκτωβρίου 1998.

Labels: 17
7
3
0
18